Beschwerde eines Arabotoxotes beim centurio wegen Mißhandlung
Material: papyrus
Place: Arsinoites
Categories: Eingabe
Beschwerde
Mißhandlung
Αὐρηλίωι Μαρκιανῶι  
παρὰ Αὐρηλίου Σαραπίωνος Πάσει ἀπὸ κώμης Φιλαδελ
φείας· ὕβρεως οὐδὲν οὔτε δεινότερον οὔτε χαλεπώ
τερον· εἰς τοῦτο γὰρ ἡλικίας ἐλθών, ὀγδοηκοστὸν καὶ 
πρὸς ἐνιαυτὸν γενόμενος, ἀμέμπτως ὑπηρετῶ 
ἀραβοτοξότης ὤν· χοίρου ὑὸς ἀποπλανηθείσης 
τῆς θυγατρός μου ἐν τῇ κώμῃ καὶ ὀνομαζομένης 
ὡς παρὰ Ἰουλίωι στρατιώτῃ, προσῆλθον αὐτῷ 
αἰτήσων ὅρκον περὶ τούτου· ὃς λαβόμενός μου 
τοῦ πρεσβύτου ἐν τῇ κώμῃ μεσούσης ἡμέρας, ὡς 
οὐκ ὄντων νόμων, πληγαῖς με ᾐκίσατο, παρόντων 
Νεπωτιανοῦ ἐπιτρόπου τοῦ διασημοτάτου Οὐαλερίου 
Τιτανιανοῦ καὶ Μαύρου καὶ Ἀμμωνίου ἀραβοτοξοτῶν, 
ὡς, ἀγανακτησάντων αὐτῶν ἐπιπλησσομένου μου, 
διαλῦσαι ἡμᾶς, καὶ μόλις ἐπικερδᾶναι ψυχῆς 
ἐπιβουλήν· ἀνανκαίως τὴν ἐπίδοσιν τῶν βιβλιδίων ποι
οῦμαι καὶ ἀξιῶ ἀχθῆναι αὐτὸν πρὸς τὸ τὰ τολμηθέν
τα ἐκδικίας τυχεῖν καὶ μένη μοι ὁ λόγος· διευτύχει· 
Σαραπίων ὡς  πδ, οὐλὴ γόνατι δεξιῷ. 
 κϛ Αὐτοκρατόρων Καισάρων Μάρκων 
Ἰουλίων Φιλίππων Εὐσεβῶν Εὐτυχῶν Σεβαστῶν, Ἁθὺρ κϛ.